คอมมานด์ & คองเคอร์: เจเนอรัลส์

คอมมานด์ & คองเคอร์: เจเนอรัลส์ () เป็นวิดีโอเกมวางแผนเวลาจริง และเป็นภาคที่เจ็ดของซีรีส์คอมมานด์ & คองเคอร์ เกมนี้เปิดตัวสำหรับไมโครซอฟท์ วินโดวส์ และแมคโอเอสเทนใน ค.ศ. 2003 และ 2004 ภาคเจเนอรัลส์เวอร์ชันวินโดวส์ได้รับการพัฒนาโดยบริษัทอีเอ แปซิฟิก และเผยแพร่โดยอีเอ เกมส์ ส่วนเวอร์ชันแมคโอเอสเทนได้รับการพัฒนาโดยไอไฟฟ์เวิกส์ และเผยแพร่โดยอัสไพร์มีเดีย ซึ่งเวอร์ชันแมคโอเอสเทนเปิดตัวโดยอัสไพร์เมื่อวันที่ 12 เมษายน ค.ศ. 2004 ในเกมนี้ผู้เล่นสามารถเลือกได้จากสามฝ่ายที่แตกต่างกัน ได้แก่: สหรัฐอเมริกา, ประเทศจีน และกองทัพปลดปล่อยโลก (GLA)

ภาคเจเนอรัลส์ใช้เกมเอนจินเซจ (สแทรทิจีแอ็กชันเกมเอนจิน) ซึ่งเป็นเวอร์ชันขยายของเอนจินสามมิติของเกมคอมมานด์ & คองเคอร์: เรนอิเกด นอกจากนี้ ยังมีภาคเสริมชื่อคอมมานด์ & คองเคอร์: เจเนอรัลส์ – ซีโรเอาเออร์ ที่เปิดตัวสำหรับพีซีใน ค.ศ. 2003 และสำหรับแมคโอเอสใน ค.ศ. 2004 โดยทั้งภาคเจเนอรัลส์และซีโรเอาเออร์ได้รับการตอบรับด้วยความคิดเห็นเชิงบวกเป็นอย่างมาก ส่วนภาคต่อชื่อคอมมานด์ & คองเคอร์: เจเนอรัลส์ 2 อยู่ระหว่างการพัฒนา กระทั่งถูกปรับเปลี่ยนเป็นเกมเล่นฟรีที่รู้จักกันในชื่อคอมมานด์ & คองเคอร์ เกมใหม่นี้เป็นส่วนหนึ่งของแฟรนไชส์เจเนอรัลส์ และถูกยกเลิกเมื่อวันที่ 29 ตุลาคม ค.ศ. 2013 โดยบริษัทอีเอหลังจากได้รับคำติชมเชิงลบในช่วงการทดสอบแอลฟาแบบปิด

 รูปแบบการเล่น 

คอมมานด์ & คองเคอร์: เจเนอรัลส์ ดำเนินการในลักษณะเดียวกับเกมอื่น ๆ ในซีรีส์นี้ ซึ่งผู้เล่นจะต้องสร้างฐานและฝึกยูนิตต่าง ๆ จากฐานเหล่านี้ โดยรวบรวมทรัพยากรบนแผนที่ของเกมเพื่อระดมทุน จากนั้นจึงเอาชนะคู่ต่อสู้โดยการกำจัดฐานและกองทัพของพวกเขา เกมนี้มียูนิตประเภทต่าง ๆ ให้เลือกใช้ในการฝึก ตั้งแต่ทหารราบไปจนถึงยานพาหนะภาคพื้นดินและอากาศยาน โดยแต่ละหน่วยจะเน้นที่บทบาทเฉพาะ (เช่น ต่อต้านยานพาหนะ) ในขณะที่โครงสร้างพื้นฐานจะแบ่งออกระหว่างการสร้างยูนิต, สิ่งก่อสร้างสนับสนุน และมาตรการตอบโต้เชิงป้องกัน ความสำเร็จในการเล่นเกมขึ้นอยู่กับการใช้หน่วยต่าง ๆ ให้เกิดประโยชน์สูงสุด โดยใช้ประโยชน์จากข้อได้เปรียบของยูนิตเหล่านั้นในขณะที่รับมือกับข้อเสียเปรียบด้วยยูนิตอื่น ๆ เพื่อที่จะเอาชนะฝ่ายตรงข้าม ตัวอย่างเช่น ทหารราบปืนไรเฟิลมีประโยชน์ในการรับมือกับทหารราบต่อต้านยานพาหนะ แต่ต้องพึ่งรถถังในการรับมือกับยานพาหนะต่อต้านทหารราบ ยูนิตที่รอดชีวิตและสามารถสังหารยูนิตอื่นได้จะได้รับคะแนน "ทหารผ่านศึก" โดยได้รับบั้งเมื่อเลเวลเพิ่มขึ้น ซึ่งจะช่วยเพิ่มความสามารถและทำให้แข็งแกร่งขึ้นได้อย่างมีประสิทธิภาพ และเมื่ออยู่ในเลเวลสูงสุดแล้ว ยังให้ความสามารถในการซ่อมแซมความเสียหายใด ๆ เมื่อไม่ได้อยู่ในการรบ

เกมนี้สามารถจัดคิวการฝึกได้ที่โครงสร้างการผลิตและยูนิตต่าง ๆ ที่ส่งไปยังจุดรวมพลที่ผู้เล่นกำหนด โดยสามารถวิจัยการอัปเกรดเพื่อปรับปรุงยูนิตบางยูนิตได้ นอกจากนี้ ผู้เล่นยังสามารถใช้อาวุธสุดยอดที่สามารถทำลายล้างกองกำลังของฝ่ายตรงข้ามได้ แต่ต้องรอให้ระยะเวลาคูลดาวน์สิ้นสุดลงเสียก่อนจึงจะสามารถใช้งานได้อีกครั้ง ส่วนฝ่ายต่าง ๆ ในเกมมีการปฏิบัติที่คล้ายคลึงกัน แต่มีความแตกต่างกันในยูนิตและกลยุทธ์ ได้แก่:

 ฝ่ายสหรัฐพึ่งพาอาวุธไฮเทค เช่น โดรนทางทหาร, เลเซอร์ และกองทัพอากาศที่โดดเด่น เพื่อจัดการกับฝ่ายตรงข้าม และสามารถใช้หน่วยส่งกำลังบำรุงในการส่งทหารราบกระโดดร่มชูชีพเข้าไปในอาคารที่ถูกยึดครอง พร้อมกับระเบิดแฟลช เพื่อกำจัดพวกศัตรูออกไป นอกจากนี้ พวกเขายังสามารถปรับปรุงโรงไฟฟ้าได้ ส่วนโครงสร้างป้องกันของพวกเขาเชื่อมโยงกันเพื่อจัดการกับยูนิตศัตรู และพวกเขาก็รวบรวมเสบียงได้มากกว่าอีกสองฝ่าย แต่ยูนิตนั้นมีราคาแพงกว่าในการผลิต

 อ้างอิง 

หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:วิดีโอเกมประวัติศาสตร์ประยุกต์
เจเนอรัลส์
หมวดหมู่:กองทัพปลดปล่อยประชาชนในบันเทิงคดี
หมวดหมู่:เกมสำหรับแมคโอเอส
หมวดหมู่:การทหารของสหรัฐในบันเทิงคดี
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:วิดีโอเกมวางแผนเวลาจริง
หมวดหมู่:วิดีโอเกมเกี่ยวกับการก่อการร้าย
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่มีฉากในประเทศจีน
หมวดหมู่:วิดีโอเกมที่มีฉากในฮ่องกง
หมวดหมู่:วิดีโอเกมที่มีฉากในประเทศอิรัก
หมวดหมู่:วิดีโอเกมที่มีฉากในประเทศคาซัคสถาน
หมวดหมู่:วิดีโอเกมที่มีฉากในประเทศคีร์กีซสถาน
หมวดหมู่:วิดีโอเกมที่มีฉากในประเทศทาจิกิสถาน
หมวดหมู่:วิดีโอเกมที่มีฉากในอนาคต
หมวดหมู่:วิดีโอเกมที่มีฉากในประเทศตุรกี
หมวดหมู่:วิดีโอเกมที่มีฉากในประเทศเยเมน
หมวดหมู่:เกมสำหรับวินโดวส์
หมวดหมู่:ผลงานที่ถูกแบนในประเทศจีน